A-373 TOShKENT — O‘Sh AVTOMOBIL YO‘LINI QAMChIQ VA REZAK DOVONI UChASTKALARIDA TUNNELLAR QURGAN HOLDA REKONSTRUKSIYA QILISh VA QURISh IShLARINI JADALLAShTIRISh TO‘G‘RISIDA

Farg‘ona vodiysi viloyatlarining respublikaning barcha mintaqalari bilan, shuningdek, boshqa davlatlar bilan yil bo‘yi va kecha-kunduz avtotransport aloqasini ta’minlash maqsadida Vazirlar Mahkamasi qaror qiladi:
 1. “O‘zavtoyo‘l” davlat konserni 1996-1997-yillarda A-373 Toshkent—O‘sh avtomobil yo‘li (116—195 km)ning tog‘dagi uchastkasini Qamchiq va Rezak dovonlarida tunnellar qurgan holda rekonstruksiya qilsin va qursin.
 2. O‘zbekiston Respublikasi Energetika va elektrlashtirish vazirligining ixtisoslashtirilgan “Gidromaxsusqurilish” boshqarmasi tunnellar qurilishi bo‘yicha bosh pudratchi etib belgilansin.
 3. Tunnel uchastkalarini loyihalash O‘zbekiston Respublikasi Energetika va elektrlashtirish vazirligining “Gidroloyiha” aksionerlik jamiyatiga topshirilsin.
 4. 1996-yilning oxiri — avtomobil yo‘lini rekonstruksiya qilishni, 1997-yilning 1 choragi — tunnel uchastkalarini loyihalash va tayyorgarlik ko‘rish ishlarini nihoyasiga yetkazish muddatlari etib belgilansin.
 Dovon uchastkasidagi 153—164 km) avtomobil yo‘lini rekonstruksiya qilish va tunnel qurish ishlari 1997-yilda nihoyasiga yetkazilsin.
 5. Yo‘lning tunnel uchastkalarini qurish va burg‘ilash-portlatish ishlarini bajarish uchun “O‘zbektransqurilish” davlat uyushmasi, “O‘zmontajmaxsusqurilish” uyushmasi, “O‘zavtoyo‘l” davlat konserni, “O‘zsanoatxo‘jalikqurilish” davlat korporatsiyasi, O‘zbekiston Respublikasi Energetika va elektrlashtirish vazirligi, shuningdek, Qozog‘iston va Qirg‘iziston Respublikalarining ixtisoslashtirilgan tashkilotlari jalb etilsin.
 6. “O‘zistiqbolstat” davlat qo‘mitasi va O‘zbekiston Respublikasi Moliya vazirligi 1997-yilda hamda keyingi yillarda kapital qurilish prognozlarini shakllantirishda tunnellar qurgan holda avtomobil yo‘lini rekonstruksiya qilish uchun markazlashtirilgan kapital qo‘yilmalar ajratishni nazarda tutsinlar.
 8. Mablag‘ bilan ta’minlovchi banklar bajarilgan ishlarga ishchi chizmalari, alohida smetalar va amalda bajarilgan ish hajmlari bo‘yicha haq to‘lasinlar.
 9. O‘zbekiston Respublikasi Energetika va elektrlashtirish vazirligi avtomobil yo‘li va tunnel qurilishi obyektlarini energiya bilan uzluksiz ta’minlasin, buning uchun 1996-yilda “O‘zavtoyo‘l” davlat konserni buyurtmanomasi bo‘yicha podstansiyali VL-35 KV elektr uzatish liniyasini qursin.
 11. “O‘zistiqbolstat” davlat qo‘mitasi 1996-yilda “O‘zavtoyo‘l” konserniga 4160 tonna portlovchi moddalarga kvota ajratishni nazarda tutsin.
 12 “O‘zdavneftmahsulot” birlashmasi “O‘zavtoyo‘l” davlat konserni hamda ixtisoslashtirilgan tashkilotlarga taqdim etilgan hisob-kitoblarga muvofiq zarur miqdorda benzin, dizel yonilg‘isi, bitum, dizel moyi va boshqa yonilg‘i-moylash materiallari ajratsin.
 13. O‘zbekiston Respublikasi Ichki ishlar vazirligi ushbu obyektda ishlayotgan tashkilotlarga maxsus materiallarni tashish uchun belgilangan tartibda ruxsatnoma bersin, burg‘ilash-portlatish va yo‘l qurish ishlarini amalga oshirish chog‘ida harakat xavfsizligini ta’minlash uchun yo‘lning dovon qismini yetarlicha DAN xodimlari bilan butlasin.
 14. Avtomobil yo‘li, tunnelni rekonstruksiya qilish va qurish davrida ushbu obyektlarda ishlayotgan xodimlarning barcha toifalari uchun lavozim maoshlari va tarif stavkalariga 30 foiz miqdorda ustama belgilansin.
 15. Ushbu qarorning bajarilishini nazorat qilish O‘zbekiston Respublikasi Bosh vazirining o‘rinbosari R.R. Yunusov zimmasiga yuklansin.